cyanic-selkie/wikianc huggingface dataset:
Θέμα Ταρώνος
Οι τελευταίοι πρίγκιπες του Ταρών αδελφοί Γρηγόριος (Γκρίγκορ) και Παγκράτιος (Μπακουράν) γιοί του Ασώτ (Ασώτιος) παραχώρησαν το πριγκιπάτο στον αυτοκράτορα Νικηφόρο Β΄ με αντάλλαγμα τίτλους και ιδιοκτησίες στην Μικρά Ασία. Αρχικά οι Βυζαντινοί πήραν το δυτικό τμήμα του Ταρών που σχημάτισε θέμα μαζί με την περιοχή της Κελτζηνής, το υπόλοιπο διοικούνταν ακόμα από την Αρμενική οικογένεια Ταρωνίτη και το προσάρτησε ο Βασίλειος Β΄, το 1064 προστέθηκε και η περιοχή του Βανάντ. Το Θέμα διοικούσε στρατηγός με τον τίτλο «στρατηγός του Ταρών» ενώ κάποιοι έφεραν και τον τίτλο του δούκα.
Το 1071 μετά την Μάχη του Ματζικέρτ το Θέμα καταλύθηκε από τους Τούρκους αλλά ο τίτλος παρέμεινε τιμητικός στην αυτοκρατορία.
Πηγές
Κατηγορία:Βυζαντινά θέματα Κατηγορία:Βυζαντινή Αρμενία
Μάκης Δάρρειος
Εξωτερικοί σύνδεσμοι
Μάκης Δάρρειος (Συνθέτης) - stixoi.info
Επίσημο κανάλι (youtube)
Κατηγορία:Έλληνες άνδρες τραγουδιστές Κατηγορία:Έλληνες στιχουργοί
Φα δίεση ελάσσονα
Η Φα δίεση ελάσσονα είναι ελάσσονα κλίμακα που αρχίζει από φα δίεση και αποτελείται από τις νότες φα δίεση, σολ δίεση, λα, σι, ντο δίεση, ρε και μι. Έχει οπλισμό τρεις διέσεις. Η σχετική της είναι η Λα μείζονα και η ομώνυμή της η Φα δίεση μείζονα (με εναρμόνια τη Σολ ύφεση μείζονα).
Η φυσική κλίμακα Φα δίεση ελάσσονα είναι η εξής:
Για τις αλλαγές που απαιτούνται ώστε η κλίμακα να γίνει μελωδική ή αρμονική, χρησιμοποιούνται οι κατάλληλες αλλοιώσεις. Η αρμονική και η μελωδική Φα δίεση ελάσσονα είναι η εξής:
Μουσική σε Φα δίεση ελάσσονα
Πολύ λίγες συμφωνίες γράφτηκαν σε αυτή την τονικότητα· μία διάσημη συμφωνία γραμμένη σε αυτήν είναι και η Αποχαιρετιστήρια Συμφωνία του Χάυντν. Ο Τζορτζ Φρέντερικ Μπρίστοου και η Ντόρα Πεγιάτσεβιτς έγραψαν επίσης συμφωνίες σε αυτή την κλίμακα.
Τα λίγα κοντσέρτα που είναι σε αυτή την κλίμακα, συνήθως γράφτηκαν για να τα παίξει και ο ίδιος ο συνθέτης, όπως τ ο Κοντσέρτο για πιάνο No. 1 του Ραχμάνινοφ, το Κοντσέρτο για πιάνο του Σκριάμπιν, το Κοντσέρτο για βιολί No. 1 του Βιενιάφσκι, το Κοντσέρτο για βιολί No. 2 του Βιετάν και το Κοντσέρτο για κοντραμπάσο του Κουσεβίτσκι.
Εκτός από την Αποχαιρετιστήρια Συμφωνία, το Τρίο για πιάνο No. 40 του Χάυντν (Hob. XV:26) και το Κουαρτέτο εγχόρδων Op. 50, No. 4 είναι επίσης σε Φα δίεση ελάσσονα.
Ο Χέντελ έγραψε την έκτη από τις οκτώ σουίτες του για τσέμπαλο του 1720 σε Φα δίεση ελάσσονα. Εκτός από ένα πρελούδιο και φούγκα από καθένα από τα δύο βιβλία του Καλοσυγκερασμένου Κλειδοκύμβαλου, το μόνο άλλο έργο του Μπαχ σε Φα δίεση ελάσσονα είναι η Τοκάτα BWV 910. Η μόνη σύνθεση του Μότσαρτ σε αυτή την τονικότητα, είναι το δεύτερο μέρος του Κοντσέρτου για πιάνο No. 23 σε Λα μείζονα.
Παραπομπές
<references group="" responsive="1">
Εξωτερικοί σύνδεσμοι
Κατηγορία:Συνθέσεις σε Φα δίεση ελάσσονα Κατηγορία:Ελάσσονες κλίμακες
Φρανκί Ζαπατά
Φράνκι Ζαπάτα (Franky Zapata; Μαρσέιγ, 27 Σεπτεμβρίου 1978) είναι Γάλλος εφευρέτης. Κατάφερε να διασχίσει τη Μάγχη με Flyboard Air.
Είναι ιδρυτής της Zapata Racing. Από το 2012 οι προσπάθειες του Ζαπάτα επικεντρώνονται στην ανάπτυξη και κατασκευή προσωπικών ιπτάμενων συσκευών για χρήση σε χερσαίες και θαλάσσιες περιοχές. Το ταξίδι του στη Μάγχη έγινε με συνοδεία διαφόρων γαλλικών ελικοπτέρων και πολεμικών πλοίων. Στις 4 Αυγούστου 2019 ο Ζαπάτα διένυσε τη Μάγχη σε Flyboard Air, ενώ έκανε στάση για καύσιμα στη μέση της πορείας.
Εξωτερικοί σύνδεσμοι
Κατηγορία:Γάλλοι εφευρέτες
Κατάλογος τραγουδιών στην κορυφή του Billboard Hot 100 (2013)
Το Billboard Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες. Τα στοιχεία του, που δημοσιεύονται από το περιοδικό Billboard και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα.
Κατά τη διάρκεια του 2013 10 σινγκλς έφτασαν στην κορυφή στο Hot 100. Ένα εντέκατο, το "Locked Out of Heaven" από τον τραγουδιστή Μπρούνο Μαρς ξεκίνησε την πορεία του στην κορυφή από τα τέλη του 2012.
Συνολικά 8 καλλιτέχνες ή συγκροτήματα ήταν για πρώτη φορά στην κορυφή και τα 5 τραγούδια ήταν συνεργασίες. Οι οκτώ ήταν: Macklemore & Ryan Lewis (ντουέτο), Wanz, Baauer, Nate Ruess, Ρέι Ντάλτον, Ρόμπιν Θικ, Μάιλι Σάιρους και Lorde. Το πρώτο τραγούδι των Macklemore & Ryan Lewis "Thrift Shop" featuring Wanz έγινε το καλύτερο του 2013, καθώς ήταν στην κορυφή επί 6 εβδομάδες, και ήταν πρώτο και στον κατάλογο του Billboard Year-End Hot 100, με τα καλύτερα τραγούδια στο τέλος της χρονιάς.
Ο Baauer πέτυχε την πρώτη του επιτυχία στην κορυφή με το "Harlem Shake".Αρχικά, κυκλοφόρησε εμπορικά τον Ιούνιο του 2012 και δεν σημείωσε αξιοσημείωτες πωλήσεις, μέχρι τον Φεβρουάριο, λόγω των βίντεο στο YouTube που έγιναν viral και δημιούργησαν ένα meme με το ίδιο όνομα.
Η Lorde με το τραγούδι "Royals" έγινε η νεαρότερη σόλο καλλιτέχνιδα με τραγούδι στην κορυφή στις ΗΠΑ από το 1988 "I Think We're Alone Now" της Τίφανι. Το τραγούδι "The Monster" του Eminem featuring Rihanna έγινε το πέμπτο τραγούδι στην κορυφή του πρώτου καλλιτέχνη, ισοφαρίζοντας τους P. Diddy και Ludacris ως τους ράπερ με τα περισσότερα τραγούδια στην κορυφή του καταλόγου.
Παραπομπές
2013
Τόμας Κρέτσμαν
Ο Τόμας Κρέτσμαν (Thomas Kretschmann, 8 Σεπτεμβρίου 1962) είναι Γερμανός ηθοποιός.
Γεννήθηκε το 1962 στο Ντεσάου της Ανατολικής Γερμανίας και 20 χρόνια αργότερα πέρασε στο τότε Δυτικό Βερολίνο, όπου ξεκίνησε την καριέρα του στο θέατρο Schiller. Έχει παίξει στις ταινίες Stalingrad, Ο Πιανίστας και Η πτώση.
Παραπομπές
Κατηγορία:Γερμανοί άνδρες ηθοποιοί κινηματογράφου Κατηγορία:Γερμανοί άνδρες ηθοποιοί τηλεόρασης
Ερρίκος ο Ε΄ (Σαίξπηρ)
Ερρίκος ο Ε' είναι ιστορικό θεατρικό έργο του Ουίλιαμ Σαίξπηρ σε πέντε πράξεις, που θεωρείται ότι γράφτηκε περίπου το 1599. Αφηγείται την ιστορία του βασιλιά Ερρίκου Ε' της Αγγλίας, εστιάζοντας σε γεγονότα αμέσως πριν και μετά τη μάχη του Αζενκούρ (1415) κατά τη διάρκεια του Εκατονταετούς Πολέμου.
Το έργο είναι το τελευταίο μέρος μιας τετραλογίας, μετά τον Ριχάρδο Β΄, τον Ερρίκο Δ΄ (πρώτο μέρος) και τον Ερρίκο Δ΄ (δεύτερο μέρος). Έτσι, το κοινό της εποχής ήταν ήδη εξοικειωμένο με τον χαρακτήρα του Ερρίκου, ο οποίος απεικονίστηκε στα προηγούμενα θεατρικά έργα ως ατίθασος και απείθαρχος νέος που ζούσε άστατη ζωή. Στον Ερρίκο Ε', ο νεαρός πρίγκιπας έχει ωριμάσει. Ξεκινά μια εκστρατεία στη Γαλλία και ο στρατός του, που ήταν πολύ πιο μικρός, νικά τους Γάλλους στο Αζενκούρ.
Υπόθεση
Η ελισαβετιανή σκηνή δεν είχε σκηνικά. Το έργο ξεκινά με έναν πρόλογο, στον οποίο ο Χορός (μοναχικός αφηγητής που απευθύνεται στο κοινό) ζητά συγγνώμη για τους σκηνικούς περιορισμούς και ενθαρρύνει το κοινό να χρησιμοποιήσει τη φαντασία του για να τους ξεπεράσει: «Πολλαπλασιάστε με το νου σας τα λειψά μας μέσα ...». Ο Χορός επανεμφανίζεται στην αρχή κάθε πράξης και εξηγεί την ιστορία στο κοινό. μικρογραφία|250x250εσ|Το κάστρο του Πόρτσεστερ στο [[Σαουθάμπτον, όπου αποκαλύφθηκε η συνομωσία κατά του Ερρίκου Ε'.]] Η πρώτη πράξη αναφέρεται στην απόφαση του Άγγλου βασιλιά να εισβάλει στη Γαλλία, πεπεισμένος ότι λόγω της καταγωγής του, είναι ο νόμιμος διάδοχος του γαλλικού θρόνου. Ο αρχιεπίσκοπος του Καντέρμπουρυ, για τους δικούς του υλιστικούς λόγους, καθώς φοβάται ότι ο νέος βασιλιάς θα υποστηρίξει έναν νόμο που θα αφαιρέσει την εκκλησιαστική περιουσία, ενθαρρύνει τον βασιλιά και χρηματοδοτεί την εκστρατεία. Ο Γάλλος δελφίνος, γιος του βασιλιά Καρόλου ΣΤ', απαντά στους ισχυρισμούς του Ερρίκου με ένα προσβλητικό δώρο με μπάλες του τένις, «ως ταιριαστά με τη νιότη και τη ματαιοδοξία του». Στην αρχή της δεύτερης πράξης, περιγράφεται ο ενθουσιασμός της χώρας για τον πόλεμο: «Τώρα όλη η νεολαία της Αγγλίας φλέγεται... Πουλάνε τώρα το λιβάδι για να αγοράσουν το άλογο...». Αναφέρεται επίσης στη, χρηματοδοτούμενη από τη Γαλλία για να σταματήσει τα σχέδια εισβολής του Ερρίκου, συνωμοσία του κόμη Ριχάρδου του Κέιμπριτζ και δύο συντρόφων του για τη δολοφονία του Ερρίκου Ε΄στο Σαουθάμπτον. Η αποκάλυψη της συνομωσίας και η αδίστακτη μεταχείριση του Ερρίκου Ε΄ προς τους συνωμότες δείχνουν ότι ο βασιλιάς έχει αλλάξει από όπως εμφανιζόταν στα προηγούμενα έργα. μικρογραφία|250x250εσ|Η [[μάχη του Αζενκούρ σε μινιατούρα, περ.1422]] Στην τρίτη πράξη, ο Ερρίκος και τα στρατεύματά του πολιορκούν το γαλλικό λιμάνι Αρφλέρ αφού διέσχισαν τη Μάγχη. Ο Γάλλος βασιλιάς, μας πληροφορεί ο Χορός, «του προσφέρει / την Αικατερίνη, την κόρη του, και μαζί της, προίκα, / κάποια μικροσκοπικά και ασύμφορα δουκάτα». Ο Ερρίκος δεν είναι ικανοποιημένος.
Στην πολιορκία της Αρφλέρ, οι Άγγλοι ηττώνται αρχικά, αλλά ο Ερρίκος τους προτρέπει να συνεχίσουν. Μετά από μια αιματηρή πολιορκία, οι Άγγλοι καταλαμβάνουν την πόλη, αλλά οι άνδρες είναι τόσο εξαντλημένοι που ο Ερρίκος αποφασίζει να μην προχωρήσει για το Παρίσι. Αντίθετα, κατευθύνεται προς την ακτή του Καλαί. Οι Γάλλοι συγκεντρώνουν ισχυρό στρατό και τον καταδιώκουν.
Τον περικυκλώνουν κοντά στη μικρή πόλη Αζενκούρ, και στην τέταρτη πράξη, τη νύχτα πριν από τη μάχη, γνωρίζοντας ότι οι Γάλλοι υπερτερούν αριθμητικά, ο Ερρίκος περιφέρεται στο αγγλικό στρατόπεδο μεταμφιεσμένος, προσπαθώντας να εμψυχώσει τους στρατιώτες του ζητώντας από τον Θεό να «χαλυβώσει τις καρδιές των στρατιωτών μου» και να μάθει τι πραγματικά πιστεύουν για αυτόν. Έρχεται το φως της ημέρας και ο Ερρίκος συγκεντρώνει τους ευγενείς του και τους εμψυχώνει. Ο Γάλλος αγγελιοφόρος Μονζουά επιστρέφει για να ρωτήσει εάν ο Ερρίκος θα παραδοθεί και θα αποφύγει τη βέβαιη ήττα και τον θάνατο των ανδρών του. Ο Ερρίκος αρνείται. Ο Σαίξπηρ δεν περιγράφει τη μάχη στο έργο. Αν και οι Γάλλοι σε μια σκηνή ακούγονται να λένε ότι «όλα έχουν χαθεί», το αποτέλεσμα δεν είναι ξεκάθαρο για τον Ερρίκο, μέχρι που ο Γάλλος αγγελιοφόρος Μονζουά του λέει «η μέρα είναι δική σου». Η μάχη αποδεικνύεται θριαμβευτική νίκη για τους Άγγλους: οι Γάλλοι ιππότες αποδεκατίστηκαν, υπέστησαν 10.000 απώλειες, οι Άγγλοι λιγότερες από 30. «Θεέ, το χέρι σου ήταν εδώ», αναφωνεί ο Ερρίκος. μικρογραφία|Η [[Αικατερίνη της Γαλλίας (1401-1437)|Αικατερίνη των Βαλουά μαθαίνει αγγλικά με τη συνοδό της Αλίς, λιθογραφία του 1888 της Laura Alma-Tadema. ]] Η πέμπτη πράξη διαδραματίζεται αρκετά χρόνια αργότερα, καθώς οι Άγγλοι και οι Γάλλοι διαπραγματεύονται τη Συνθήκη της Τρουά. Ο Ερρίκος προσπαθεί να σαγηνεύσει τη Γαλλίδα πριγκίπισσα Αικατερίνη των Βαλουά. Κανείς δεν μιλάει καλά τη γλώσσα του άλλου, αλλά τα λάθη τους είναι τόσο αστεία που βοηθούν τον βασιλιά στην επίτευξη του στόχου του. Η σκηνή τελειώνει με τον Γάλλο βασιλιά Κάρολο ΣΤ΄ να ορίζει τον Ερρίκο ως διάδοχο του γαλλικού θρόνου.
Το έργο ολοκληρώνεται με μια τελική εμφάνιση του Χορού που προμηνύει την ταραχώδη βασιλεία του γιου του Ερρίκου Ε΄, Ερρίκου ΣΤ' της Αγγλίας, που «βρέφος έβαλε το στέμμα και διάδοχος της Αγγλίας και της Γαλλίας εστάθη. Πολλοί κυβέρνησαν το κράτος, που αιματοκύλισαν την Αγγλία και έχασαν τη Γαλλία, γεγονότα που έχει δείξει συχνά η σκηνή μας». Ο Σαίξπηρ είχε δραματοποιήσει προηγουμένως αυτή την ιστορία στην τριλογία του Ερρίκος ο ΣΤ΄.
Όπως σε πολλά από τα ιστορικά έργα και τις τραγωδίες του Σαίξπηρ, στο έργο εμφανίζονται αρκετοί δευτερεύοντες κωμικοί χαρακτήρες, που έρχονται σε αντίθεση με τη σοβαρότητα των καταστάσεων και αποφορτίζουν την ατμόσφαιρα, συχνά σχολιάζοντας την κύρια πλοκή. Εδώ, είναι ως επί το πλείστον κοινοί στρατιώτες. Ανάμεσά τους, εμφανίζονται ένας στρατιώτης Σκωτσέζος, ένας Ιρλανδός, ένας Άγγλος και ένας Ουαλός με όλα τα κωμικά τους στερεότυπα. Αναφέρεται επίσης ο θάνατος του Φάλσταφ, παλιού φίλου του βασιλιά.
Πηγές
Η κύρια πηγή του Σαίξπηρ για τον Ερρίκο Ε', όπως και για τα περισσότερα από τα ιστορικά του έργα, ήταν τα Χρονικά της Αγγλίας, της Σκωτίας και της Ιρλανδίας (1577) του Ράφαελ Χόλινσεντ. Φαίνεται να έχει επίσης συμβουλευτεί το έργο του Έντουαρντ Χολ Η ένωση των δύο ευγενών και διακεκριμένων οίκων του Λάνκαστερ και της Υόρκης (1548). Οι μελετητές υποθέτουν ότι ο Σαίξπηρ ήταν εξοικειωμένος με το ποίημα του Σάμιουελ Ντάνιελ για τους εμφύλιους πολέμους στην Αγγλία. Ένα παλαιότερο ανώνυμο θεατρικό έργο, το Διάσημες νίκες του Ερρίκου του Ε΄ πιστεύεται επίσης γενικά ότι ήταν πρότυπο για το έργο.
Ταινίες
Έχουν γίνει τρεις μεγάλες κινηματογραφικές προσαρμογές. Η πρώτη, Ερρίκος ο 5ος (1944), σε σκηνοθεσία και πρωταγωνιστή τον Λόρενς Ολίβιε, είναι μια έγχρωμη στυλιζαρισμένη ταινία που γυρίστηκε κατά τη διάρκεια του Β' Παγκοσμίου Πολέμου και προοριζόταν ως πατριωτική εμψύχωση την εποχή της εισβολής στη Νορμανδία, αγνοώντας το γεγονός ότι ο εχθρός του έργου, οι Γάλλοι, ήταν πλέον σύμμαχοι.
Η δεύτερη ταινία, Ερρίκος ο Ε΄ (1989), σε σκηνοθεσία και πρωταγωνιστή τον Κένεθ Μπράνα, επιχειρεί να δώσει μια πιο ρεαλιστική άποψη της περιόδου και δίνει μεγαλύτερη έμφαση στη φρίκη του πολέμου.
Η τρίτη ταινία, Ο βασιλιάς (2019), με πρωταγωνιστή τον Τιμοτέ Σαλαμέ ως Ερρίκο Ε΄, διασκευάστηκε από τα έργα του Σαίξπηρ Ερρίκος Δ΄ και Ερρίκος ο Ε΄.
Παραπομπές
Κατηγορία:Ιστορικά έργα του Ουίλλιαμ Σαίξπηρ
Τέχελνε πόλε
Το Τέχελνε πόλε είναι το στάδιο στην Μπρατισλάβα της Σλοβακίας. Είναι έδρα της Σλόβαν Μπρατισλάβας και έχει χωρητικότητα 22.500 ατόμων.
Είναι το εθνικό στάδιο ποδοσφαίρου της Σλοβακίας. Εγκαινιάστηκε το 2019 και στεγάζει τους εντός έδρας αγώνες της εθνικής Σλοβακίας και της Σλόβαν Μπρατισλάβα. Αυτό το έργο περιλαμβάνει αμοιβαία βοήθεια ανάμεσα στον σλοβάκο επιχειρηματία Ιβάν Κμότρικ ως ιδιοκτήτη της Σλόβαν Μπρατισλάβας και της Κυβέρνησης της Σλοβακίας. Το στάδιο αντικατέστησε το προηγούμενο Τέχελνε πόλε το οποίο κατεδαφίστηκε το καλοκαίρι του 2013. Αρχιτέκτονας του σταδίου είναι ο Κάρολ Κάλλαϊ
Παραπομπές
Κατηγορία:Αθλητικές εγκαταστάσεις στην Ευρώπη Κατηγορία:Αθλητισμός στη Σλοβακία
Άνω Χωριό Λέσβου
Το Άνω Χωριό είναι οικισμός της Λέσβου. Υπάγεται στην τοπική κοινότητα Πλωμαρίου, της δημοτικής ενότητας (τέως δήμου) Πλωμαρίου, του δήμου Μυτιλήνης, της περιφερειακής ενότητας (τέως νομού) Λέσβου, στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πλωμαρίου του νομού Λέσβου, στο γεωγραφικό διαμέρισμα Νήσων Αιγαίου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στον δήμο Πλωμαρίου της Λέσβου. Με το ΦΕΚ 87Α - 07/06/2010, αποσπάστηκε από τον δήμο Πλωμαρίου και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Μυτιλήνης.
Πηγές
Κατηγορία: Δήμος Μυτιλήνης Κατηγορία:Χωριά της Λέσβου
Πανελλήνιο Πρωτάθλημα Κολύμβησης Masters
Το Πανελλήνιο Πρωτάθλημα Κολύμβησης σε Πισίνα Κατηγορίας Masters (ή βετεράνων όπως ήταν η ελληνική ονομασία που αρχικά χρησιμοποιήθηκε) είναι η μεγαλύτερη διοργάνωση που γίνεται υπό την αιγίδα της Κολυμβητικής Ομοσπονδίας Ελλάδος για την κατηγορία αυτή που αφορά αθλητές άνω των 25 ετών.
Ιστορία
Στην Ελλάδα, αντιθέτως, οι επίσημες διοργανώσεις κολύμβησης masters καθυστέρησαν πολύ να ξεκινήσουν. Ενώ, σε Ευρώπη και Αμερική, πρωταθλήματα masters υπήρχαν από τη δεκαετία του 80, και το πρώτο Παγκόσμιο Πρωτάθλημα είχε ήδη πραγματοποιηθεί στο Τόκυο της Ιαπωνίας από το 1986, η Κ.Ο.Ε. διοργάνωσε, μόλις στα τέλη του 2014, το πρώτο πειραματικό ελληνικό πρωτάθλημα με μόνο 50 συμμετέχοντες από 25 ομάδες, στην Πάτρα.
Το Πρωτάθλημα
Η παρθενική διοργάνωση πραγματοποιήθηκε το Νοέμβριο του 2014 στην Πάτρα (κολυμβητήριο Αντώνης Πεπανός) σε πειραματικό επίπεδο με περίπου 50 συμμετοχές από 25 ομάδες. Το δεύτερο πρωτάθλημα διοργανώθηκε από τον ΕΑΤ Αλέξανδρο και την ΚΟΕ και έγινε στη Θεσσαλονίκη (Ποσειδώνιο κολυμβητήριο) το διήμερο 1-2 Απριλίου 2016 με 211 συμμετοχές από 48 ομάδες ενώ το τρίτο πρωτάθλημα που διοργανώθηκε από το σύλλογο ΑΟ Ωκεανός με την επωνυμία «3rd Greek Masters Swimming Series» και την αιγίδα της ΚΟΕ πραγματοποιήθηκε στην Αθήνα (ΟΑΚΑ) στις 18 και 19 Μαρτίου του 2017 με 385 συμμετοχές από 68 ομάδες και συμμετοχή και ξένων αθλητών και συλλόγων. Η τέταρτη έκδοση του πρωταθλήματος πραγματοποιήθηκε και πάλι στο ΟΑΚΑ το τριήμερο 25-27 Μαϊου 2018, με τη συμμετοχή 362 αθλητών, μεταξύ των οποίων και 44 ξένων. Η διοργάνωση επέστρεψε στη Θεσσαλονίκη για το 2019 (14-16 Ιουνίου) με 407 αθλητές και 78 ομάδες. Το 2020, για δεύτερη φορά στην ιστορία του, το πρωτάθλημα θα διεξαγόταν στην επαρχία και συγκεκριμένα στη Σύρο τον Ιούνιο αλλά ματαιώθηκε λόγω της πανδημίας του κορωνοϊού. Τελικά πραγματοποιήθηκε υποτυπωδώς στην Τρίπολη στις 18-20 Σεπτεμβρίου, κάνοντας αρνητικό ρεκόρ συμμετοχών τόσο στους αθλητές όσο και στα σωματεία (111 και 30 αντίστοιχα). Η έβδομη έκδοση πραγματοποιήθηκε στη Λάρισα, 5-7 Νοεμβρίου 2021. Το πρωτάθλημα επέστρεψε στην Αθήνα το 2022 και συγκεκριμένα στον Άλιμο και παρέμεινε εκεί και για το 2023 αλλά στο ΟΑΚΑ αυτή τη φορά (2-4 Ιουνίου).
Πρωταθλητές Σύλλογοι
== Κορυφαίοι Πανελληνιονίκες (Αθλητές με τουλάχιστον 10 νίκες) ==
Πηγές
Κατηγορία:Κολύμβηση στην Ελλάδα
Σάρα Γουέσκοτ-Γουίλιαμς
Η Σάρα Γουέσκοτ-Γουίλιαμς (Sarah A. Wescot-Williams, 8 Απριλίου 1956-) είναι η αρχηγός του Δημοκρατικού Κόμματος του Άγιου Μαρτίνου και  η πρώτη πρωθυπουργός του Αγίου Μαρτίνου από το 2010 ως το 2014. Παρότι το κόμμα της κατάφερε να κερδίσει μόνο δύο έδρες στις γενικές εκλογές του 2010, επιλέχθηκε στην πρωθυπουργία και τέθηκε επικεφαλής της κυβέρνησης συνασπισμού ανάμεσα στο Ενωμένο Κόμμα και το Δημοκρατικό Κόμμα. Έπειτα από την πτώση της πρώτης της κυβέρνησης τον Απρίλιο του 2012, διορίστηκε ξανά πρωθυπουργός και η νέα κυβέρνηση ορκίστηκε και ανέλαβε καθήκοντα στις 21 Μαΐου 2012.
Στις 19 Δεκεμβρίου 2014 την διαδέχθηκε στην πρωθυπουργία ο Μαρσέλ Γκουμπς.
Εξωτερικοί σύνδεσμοι
Κατηγορία:Πρωθυπουργοί του Αγίου Μαρτίνου Ολλανδίας Κατηγορία:Γυναίκες Πρωθυπουργοί
Κυκλίνη
Η κυκλίνη είναι οικογένεια πρωτεϊνών που ελέγχει την πρόοδο ενός κυττάρου μέσω του κυτταρικού κύκλου ενεργοποιώντας ένζυμα που εξαρτώνται από κυκλίνη (CDK) ή ομάδα ενζύμων που απαιτούνται για τη σύνθεση του κυτταρικού κύκλου.
Παραπομπές
Κατηγορία:Πρωτεΐνες
Εθνική Φινλανδίας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Φινλανδίας αντιπροσωπεύει τη Φινλανδία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Φινλανδικής Ομοσπονδίας Καλαθοσφαίρισης (Suomen Koripalloliiton).
Εξωτερικοί σύνδεσμοι
Φινλανδια Γυναικων
Τετραεδράνιο
μικρογραφία μικρογραφία Το τετραεδράνιο είναι πλατωνικός υδρογονάνθρακας με μοριακό τύπο C4H4 και τετραεδρική δομή. Η ακραία γωνιακή παραμόρφωση (καθώς οι δεσμικές γωνίες των ατόμων άνθρακα στο μόριο της ένωσης απέχουν σημαντικά από τη φυσιολογική τετραεδρική γωνία των 109.5°) αποτρέπει αυτό το μόριο από το το να σχηματιστεί φυσιολογικά.
«Θυγατρικά» τετραεδράνια
Το 1978, ο Γκίντερ Μάγιερ παρασκεύασε ένα σταθερό θυγατρικό τετραεδράνιο με τέσσερα (4) τριτοταγή βουτύλια ως υποκαταστάτες. Αυτοί οι υποκαταστάτες είναι πολύ ογκώδεις, και περιβάλλουν εντελώς τον τετραεδρανικό πυρήνα, αποτρέποντας έτσι τη διάσπαση της ένωσης, γιατί κατά τη διάρκεια μιας τέτοιας διεργασίας οι υποκαταστάτες θα πλησίαζαν, με αποτέλεσμα παραμόρφωση Βαν ντερ Βάαλς. Το τετραεδράνιο είναι ένας από τους πιθανούς πλατωνικούς υδρογονάνθρακες και έχει συστηματική κατά IUPAC ονομασία τρικυκλο[1.1.0.02,4]βουτάνιο.
Τετρα(τριτοταγες βουτυλο)τετραεδράνιο
Το τετρα(τριτοταγες βουτυλο)τετραεδράνιο ήταν η πρώτη σταθερή σύνθεση θυγατρικού τετραεδρανίου. Η σύνθεση αυτή ξεκίνησε με κυκλοπροσθήκη ενός αλκινίου με υποκατεστημένο από τριτοταγές βουτύλιο μηλεϊνικό ανυδρίτη, που ακολουθείται από αναδιάταξη με απόσπαση διοξείδιου του άνθρακα σε μια κυκλοπενταδιενόνη και ακολουθούμενα από βρωμίωση, προσθήκη μιας τέταρτης ομάδας τριτοταγούς βουτυλίου και τέλος φωστοχημική αναδιάταξη με απόσπαση μονοξειδίου του άνθρακα.
Τετρα(τριμεθυλοσιλυλο)τετραεδράνιο
δεξιά|μικρογραφία|200x200εσ|Το τετρα(τριμεθυλοσιλυλο)τετραεδράνιο είναι σχετικά σταθερό
Κατάλογος Ελληνικών ταινιών του 1972
Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1972.
Τετραεδράνιο
Τετρα(τριμεθυλοσιλυλο)τετραεδράνιο
Στο τετρα(τριμεθυλοσιλυλο)τετραεδράνιο, οι τριτοταγείς βουτυλομάδες έχουν αντικατασταθεί από τριμεθυλοσιλυλομάδες. Αυτή η ένωση (που παρασκευάζεται από το αντίστοιχο θυγατρικό κυκλοβουταδιένιο) είναι πολύ πιο σταθερό από ότι η ανάλογη με τέσσερεις (4) τριτοταγές βουτύλομάδες ως υποκαταστάτες. Ο δεσμός πυριτίου–άνθρακα είναι μακρύτερος από ένα δεσμό άνθρακα–άνθρακα, και ως εκ τούτου το φαινόμενο κορσέ είναι μειωμένο. Από την άλλη πλευρά, η τριμεθυλοσιλυλομάδα είναι μια ομάδα σ-δότη, που εξηγεί την αυξημένη σταθεροποίηση του τετραεδρανικού πυρήνα. Λαμβάνοντας υπόψη ότι το το τετρα(τριτοταγές βουτυλο)τετραεδράνιο λιώνει στους 135 °C, στην οποία θερμοκρασία ξεκινά η αποσύνθεση του κυκλοβουταδιενίου, το τετρα(τριμεθυλοσιλυλο)τετραεδράνιο λιώνει σε πολύ υψηλότερη θερμοκρασία (202 °C) και είναι σταθερή μέχρι τους 300 °C, θερμοκρασία μετά την οποία μετατρέπεται σε ασετυλίνη, την αρχική πρώτη ύλη. Ο τετραεδρανικός σκελετός αποτελείται από δεσμούς-μπανάνα, και ως εκ τούτου, τα άτομα του άνθρακα έχουν υψηλό ποσοστό χαρακτήρα σε s-τροχιακά. Από τη φασματοσκοπία πυρηνικού παραμαγνητικού συντονισμού, ο sp-υβριδισμός που μπορεί να συναχθεί, συνήθως προορίζεται για τριπλούς δεσμούς. Κατά συνέπεια, τα μήκη δεσμού είναι ασυνήθιστα μικρά, στα 152 πικόμετρα.
Κατάλογος Ελληνικών ταινιών του 1972
Παραπομπές
Κατηγορία:Ελληνικές ταινίες ανά έτος
Τετραεδράνιο
Τετρα(τριμεθυλοσιλυλο)τετραεδράνιο
Μια βελτιωμένη μέθοδος σύνθεσης τετρα(τριμεθυλοσιλυλο)τετραεδράνιου έχει αναφερθεί, από αναγωγή ενός ηλεκτρονίου κυκλοβουταδιενίου με πρόδρομη ένωση το τρι(πενταφθοροφαινυλο)βοράνιο. Αντίδραση με μεθυλολίθιο απέδωσε σταθερό τετραεδρανυλολίθιο ως παράγωγο. Αντιδράσεις σύνζευξης με αυτήν την λιθιούχα ένωση έχουν δώσει πρόσβαση σε περισσότερα παράγωγα.
Το διμερές τετραεδράνιο έχει έπίσης αναφερθεί. Τα μήκη δεσμών σε αυτό είναι ακόμη βραχύτερα, στα 143.6 pm. Σημειώστε, για σύγκριση, ότι ένας συνηθισμένο δεσμός άνθρακα–άνθρακα έχει μήκος 154 pm.
Τετρασιλατετραεδράνιο
Στο τετρασιλατετραεδράνιο, τα τέσσερα (4) άτομα του άνθρακα του τετραεδρανίου έχουν αντικατασταθεί από αντίστοιχα άτομα πυρίτιου. Το κανονικό μήκος δεσμών πυριτίου - πυριτίου είναι πολύ μεγαλύτερο (235 pm.) και η δομή αυτή και πάλι αναδύεται από συνολικά 16 τριμεθυλοσιλυλομάδες. Αυτό καθιστά την ένωση θερμικά σταθερή. Το τετρασιλατετραεδράνιο μπορεί να αναχθεί με καλιούχο γραφίτη σε άλας τετρασιλατετραεδρανιδιούχου καλίου. Σε αυτήν την ένωση ένα από τα άτομα πυριτίου της τετρασιλατετραδρανικής δομής έχει χάσει έναν σιλυλυποκαταστάτη και φέρουν αρνητικό φορτίο. Το κατιόν καλίου μπορεί να συλληφθεί από έναν αιθέρα-στέμμα και το σύμπλοκο καλίου και σιλυλανιόντος που προκύπτει χωρίζονται από μια απόσταση 885 pm. Ένας από τους δεσμούς Si−-Si είναι πλέον 272 pm και το άτομο του πυρίτιου έχει μια ανεστραμμένη τετραεδρική γεωμετρία. Επιπλέον, τα τέσσερα (4) άτομα του κλουβιού πυριτίου είναι ισοδύναμα, σύμφωνα με τη φασματοσκοπία πυρηνικού παραμαγνητικού συντονισμού, κατά το χρονικό διάστημα των εν λόγω μεταναστεύσεων των σιλυλυποκαταστατών πάνω από το κλουβί. Η αντίδραση διμερισμού που παρατηρήθηκε για το ανθρακούχο τετραεδράνιο, έγινε απόπειρα να πραγματοποιηθεί επίσης και για το τετρασιλατετραεδράνιο. Σε αυτό το κλουβί του τετραεδρανίου προστατεύεται από τέσσερις (4) υπερσιλυλομάδες, κατά την οποία ένα άτομο πυριτίου έχει τρεις (3) τριτοταγείς βουτυλοϋποκαταστάτες. Η παραγωγή του διμερούς τετρασιλατετραεδράνιου δεν υλοποιηθεί, αλλά μια αντίδραση με ιώδιο σε βενζόλιο που ακολουθείται από την αντίδραση με το τρι(τριτοταγες βουτυλο)σιλαανιόν είχε αποτέλεσμα το σχηματισμό σύμπλοκης ένωσης με οκταμελείς δακτυλίους πυριτίου, η οποία μπορεί να περιγραφεί ως Si2 αλτήρα (με μήκος δεσμού 229 pm) και με αντιστροφή του τετραεδρική γεωμετρία) ανάμεσα σε δύο σχεδόν παράλληλους δακτυλίους Si3. Σε γνωστά οκταμελή συμπλέγματα με χημικά στοιχεία της ίδιας ομάδας άνθρακα, δηλαδή κασσιτέρου Sn8R6 γερμάνιου Ge8R6, το σύμπλεγμα των ατόμων βρίσκονται στις γωνίες ενός κύβου.
Ανώγεια Λακωνίας
Τα Ανώγεια είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Φάριδος, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.
Τοπική κοινότητα
Η τοπική κοινότητα Ανωγείων είναι χαρακτηρισμένη ως αγροτικός ημιορεινός οικισμός, με έκταση 19,778 χμ² (2011). Περιλαμβάνει και τους οικισμούς Διπόταμα, Λεύκη και Σωτήρα.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Φάριδος του νομού Λακωνίας. Το 1899 εντάχθηκε στον, τέως, νομό Λακεδαίμονος και το 1909 υπήχθη οριστικά στον νομό Λακωνίας. Το 1912 ορίστηκε έδρα της ομώνυμης κοινότητας. Με το ΦΕΚ 244Α – 04/12/1997 αποσπάστηκε από την κοινότητα Ανωγείων και προσαρτήθηκε στον δήμο Φαρίδος (Φάριδος). Με το ΦΕΚ 87Α – 07/06/2010 αποσπάστηκε από τον δήμο Φαρίδος και προσαρτήθηκε στον δήμο Σπαρτιατών.
Εξωτερικοί σύνδεσμοι
Κατηγορία:Χωριά του νομού Λακωνίας Κατηγορία:Δήμος Σπάρτης
Μπαγλίκιοϊ
Το Μπαγλίκιοϊ είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αμπελικού. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Λέφκε
Επανάσταση των Φιλιππίνων του 1986
Η Επανάσταση της Λαϊκής Δύναμης  ήταν μια ειρηνική επανάσταση που συνέβη στις Φιλιππίνες, από τις 22 έως 25 Φεβρουαρίου του 1986 και ανέτρεψε τον επί χρόνια δικτάτορα Φερδινάντο Μάρκος. Οι διαδηλώσεις ξέσπασαν μετά τις πρόωρες προεδρικές εκλογές του 1986, στις οποίες ο Μάρκος αυτοανακηρήχθηκε νικητής, παρόλες τις κατηγορίες για μαζική εκλογική νοθεία. Οι διαδηλώσεις οδήγησαν στο τέλος της δικτατορίας του Φερδινάντο Μάρκος και στην αποκατάσταση της δημοκρατίας στις Φιλιππίνες, με πρώτη πρόεδρο την Κορασόν Ακίνο.
Κατά την διάρκεια της δικτατορίας του, ο Φερδινάντο Μάρκος είχε φιμώσει κάθε αντιπολιτευόμενη φωνή και είχε διώξει μέχρις εσχάτων τους πολιτικούς του αντιπάλους, με αποκορύφωνα την δολοφονία του ηγέτη της αντιπολίτευσης Μπενίνιο «Νίνοϊ» Ακίνο, τον Αύγουστο του 1983 κατά την επιστροφή του στις Φιλιππίνες από την εξορία. Κατά συνέπεια, η επανάσταση θεωρήθηκε ευρέως ως μια νίκη του λαού ενάντια στον ολοκληρωτισμό, ενώ έγινε πρωτοσέλιδο στις διεθνείς ειδήσεις ως «η επανάσταση που εξέπληξε τον κόσμο».
Η πλειονότητα των διαδηλώσεων συνέβησαν στην Λεωφόρο Επιφάνιο ντε λος Σάντος (Αγγλικά: Epifanio de los Santos Avenue), ευρύτερα γνωστή με το ακρωνύμιο EDSA, στην Μανίλα, από τις 22 έως τις 25 Φεβρουαρίου 1986. Για αυτόν το λόγο το κίνημα αυτό είναι πολύ γνωστό και με την ονομασία «Επανάσταση EDSA». Στις διαδηλώσεις συμμετείχαν πάνω από δύο εκατομμύρια Φιλιππινέζοι πολίτες, ενώ παράλληλα ενεπλάκησαν διάφορες πολιτικές, στρατιωτικές και θρησκευτικές ομάδες. Οι διαδηλώσεις ανάγκασαν τον Φερδινάντο Μάρκος και την οικογένειά του να εγκαταλείψουν τις Φιλιππίνες, με τη βοήθεια της κυβέρνησης των ΗΠΑ, και να αυτοεξοριστούν για τα επόμενα χρόνια στην Χαβάη. Ο Φερδινάντο Μάρκος πέθανε στην εξορία το 1989, ενώ η οικογένειά του επέστρεψε στις Φιλιππίνες το 1991. Η Κορασόν Ακίνο, γυναίκα του δολοφονηθέντος ηγέτη της αντιπολίτευσης Νίνοϊ Ακίνο, ορκίστηκε ως η ενδέκατη πρόεδρος των Φιλιππίνων και η πρώτη πρόεδρος της Πέμπτης Δημοκρατίας των Φιλιππίνων.
Υπόβαθρο
Η ιστορία των Φιλιππίνων για τις δύο δεκαετίες πριν την επανάσταση του 1986 είναι άμεσα συνυφασμένη με μία φυσιογνωμία: τον Φερδινάντο Μάρκος.
Η δικτατορία του Μάρκος
Ο Φερδινάντο Μάρκος έγινε πρώτη φορά Πρόεδρος των Φιλιππίνων έπειτα από την νίκη του στις προεδρικές εκλογές του 1965. Κατά την διάρκεια της πρώτης θητείας του ως πρόεδρος προώθησε πολλά δημόσια έργα και μεταρρύθμισε τον αγροτικό και τον βιομηχανικό τομέα. Επανεκλέχτηκε το 1969, όμως οι εκλογές σημαδεύτηκαν από βία και κατηγορίες για νοθεία. Στην δεύτερή του θητεία, αντιμετώπισε φοιτητικές και αριστερές διαδηλώσεις, καθώς και ταραχές από διάφορες παραστρατιωτικές ομάδες. Σε αυτό το κλίμα, μετατοπίστηκε σταδιακά προς τον αυταρχισμό. αριστερά|μικρογραφία|Πρωτοσέλιδο εφημερίδας της 24ης Σεπτεμβρίου του 1972, την ημέρα που ο Μάρκος κήρυξε τον στρατιωτικό νόμο. Ο πηχυαίος τίτλος γράφει: «Ο ΦΜ (συντομογραφία του Φερδινάντο Μάρκος) κηρύσσει στρατιωτικό νόμο» Το τότε σύνταγμα των Φιλιππίνων του επέτρεπε μόνο δύο προεδρικές θητείες. Ωστόσο, το 1972 -έναν χρόνο πριν λήξει η τελευταία του θητεία-, κήρυξε στρατιωτικό νόμο, προφασιζόμενος, μεταξύ άλλων, κίνδυνο κομμουνιστικής επανάστασης. Στα επόμενα χρόνια, κυβέρνησε την χώρα απολυταρχικά. Φυλάκισε τους πολιτικούς του αντιπάλους, με χαρακτηριστικότερο παράδειγμα αυτό του Νίνοϊ Ακίνο, ενώ υπέταξε τον στρατό στις θελήσεις του καθεστώτος. Ακόμα, χρησιμοποίησε τα δημόσια ταμεία για να ικανοποιήσει τον υπερπολυτελή τρόπο ζωής που ήθελαν αυτός και η γυναίκα του, Ιμέλντα. Παρόλο που ο στρατιωτικός νόμος τερματίστηκε θεωρητικά το 1981, συνέχισε να κυβερνά ολοκληρωτικά. Από τις αρχές της δεκαετίας του 80', πάντως, η αντιπολίτευση εναντίον του όλο και ισχυροποιούνταν.
Το 1983, επέστρεψε, έπειτα από 3 χρόνια αυτοεξορίας, ο Νίνοϊ Ακίνο (ο οποίος το 1980 είχε αποφυλακιστεί), που φαινόταν τώρα ως ο σοβαρότερος αντίπαλος του Μάρκος. Πριν προλάβει όμως να κατέβει από το αεροπλάνο που τον μετέφερε πίσω στην πατρίδα, δολοφονείται από πυροβολισμό. Παρόλο που δεν είναι ακόμα ξεκάθαρο αν ο ίδιος ο Μάρκος ήταν αυτός που διέταξε την δολοφονία του, αυτή προκάλεσε την οργή του λαού για το διεφθαρμένο καθεστώς, και συσπείρωσε την αντιπολίτευση.
Επακόλουθα
Αμέσως μετά την ορκωμοσία της, η Κορασόν Ακίνο εξέδωσε τη ''Διακήρυξη Νο. 3, που περιείχε ένα προσωρινό σύνταγμα (γνωστό και ως Σύνταγμα της Ελευθερίας),'' ενώ καθιέρωνε μια επαναστατική κυβέρνηση. Αυτό επέτρεψε στην Ακίνο να ασκεί τόσο εκτελεστικές όσο και νομοθετικές εξουσίες. Μεταξύ των πρώτων πράξεών της ήταν να καταργήσει μονομερώς την βουλή που είχε εκλεγεί το 1984, επί δικτατορίας, και που το κόμμα του Μάρκος κατείχε την πλειοψηφία. Το 1987, η Κορασόν Ακίνο διοργάνωσε ένα δημοψήφισμα, το οποίο επικύρωσε το σύνταγμα που ισχύει στις Φιλιππίνες έως και σήμερα.
Κατά τα πρώτα χρόνια της διακυβέρνησής της, η Πρόεδρος Ακίνο αντιμετώπισε πολλές απόπειρες πραξικοπήματος από μέλη των ενόπλων δυνάμεων.
Άλλες συνέπειές της περιελάμβαναν την αποκατάσταση της ελευθερίας του Τύπου, την κατάργηση των κατασταλτικών νόμων που επιβλήθηκαν από την δικτατορία και την υποταγή του στρατού στην πολιτική εξουσία, παρά τις πολλές απόπειρες πραξικοπήματος κατά τη διάρκεια της διακυβέρνησης της Ακίνο.
Κληρονομιά
Η Επανάσταση της Λαϊκής Δύναμης ενέπνευσε ειρηνικά κινήματα σε όλο τον κόσμο που ζητούσαν δημοκρατική αλλαγή. Πολλές παρόμοιες επαναστάσεις ακολούθησαν έκτοτε, λαμβάνοντας το παράδειγμα των Φιλιππίνων, όπως αυτή στην Ανατολική Γερμανία και σε πολλές άλλες χώρες του πρώην Ανατολικού Μπλοκ (βλέπε Φθινόπωρο των Εθνών), οι περισσότερες από τις οποίες είχαν άμεση σχέση με το τέλος του Ψυχρού Πολέμου το 1989. Ακόμα, η επανάσταση επηρέασε τα κινήματα εκδημοκρατισμού διαφόρων άλλων ασιατικών χωρών όπως της Ταϊβάν και της Νότια Κορέα.
Η επέτειος της Επανάστασης EDSA εορτάζεται κάθε χρόνο στις 25 Φεβρουαρίου, και είναι μια ειδική δημόσια αργία στις Φιλιππίνες.
Παρά την κατάρρευση του δικτατορικού καθεστώτος του Μάρκος από την επανάσταση, και την αποκατάσταση της δημοκρατίας, η οικογένεια Μάρκος, αφού επέστρεψε στις Φιλιππίνες το 1991, εδραιώθηκε σιγά-σιγά στην πολιτική σκηνή της χώρας, κυρίως μέσω της συστηματικής διάδοσης ψεμάτων και παραπληροφόρησης σχετικά με την διακυβέρνηση του Φερδινάντο Μάρκος. Το αποτέλεσμα ήταν η Ιμέλντα Μάρκος και τα παιδιά της Μπόνγκμπονγκ και Ιμέε να καταλαμβάνουν δημόσια αξιώματα ήδη από την δεκαετία του 1990. Το 2022, ο Μπόνγκμπονγκ Μάρκος εξελέγη, με ένα εντυπωσιακό ποσοστό, πρόεδρος των Φιλιππίνων στις προεδρικές εκλογές του ίδιου έτους, έπειτα από μία προεκλογική εκστρατεία που σημαδεύτηκε από μαζική παραπληροφόρηση εναντίον των πολιτικών του αντιπάλων. Η εκλογή του σήμανε την επιστροφή της οικογένειας Μάρκος στην εξουσία, μόλις 36 χρόνια μετά την Επανάσταση της Λαϊκής Δύναμης.
Παραπομπές
Κατηγορία:Αντιφασισμός Κατηγορία:Επαναστάσεις του 20ού αιώνα Κατηγορία:Ιστορία των Φιλιππίνων
Ζβόνιμιρ Σάρλια
Ο Ζβόνιμιρ Σάρλια (γενν. 29 Αυγούστου 1996, Κοπρίβνιτσα, Κροατία) είναι Κροάτης επαγγελματίας ποδοσφαιριστής που παίζει ως αμυντικός στην Χάιντουκ Σπλιτ.
Καριέρα
Στις 31 Αυγούστου 2020, ανακοινώθηκε ότι ο Σάρλια υπέγραψε στην τουρκική ομάδα Άνκαραγκιουτζου. Η αμοιβή του ήταν 350.000 €.
Στις 30 Ιουλίου 2021 υπέγραψε διετές συμβόλαιο με τον Παναθηναϊκό.
Παναθηναϊκός
Κύπελλο Ελλάδος (1): 2021-22
Παραπομπές
Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Κροάτες ποδοσφαιριστές στο εξωτερικό Κατηγορία:Ποδοσφαιριστές ΤΣΣΚΑ Μόσχας Κατηγορία:Ποδοσφαιριστές Πρβα Λίγκα Κατηγορία:Ποδοσφαιριστές Σλάβεν Μπελούπο Κατηγορία:Αμυντικοί ποδοσφαιριστές Κατηγορία:Κροάτες ποδοσφαιριστές Κατηγορία:Σελίδες με μη επιθεωρημένες μεταφράσεις Κατηγορία:Ποδοσφαιριστές Παναθηναϊκού Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στη Ρωσία
Γονιδιακή θεραπεία
μικρογραφία|Γονίδιο DNA Η γονιδιακή θεραπεία είναι ένας τομέας της Βιοτεχνολογίας ο οποίος στηρίζεται στην εφαρμογή της τεχνολογίας του ανασυνδυασμένου γενετικού υλικού (DNA) στη θεραπεία γενετικών ασθενειών, ασθένειες δηλαδή που προκαλούνται λόγω γενετικής "ανωμαλίας" (ή μετάλλαξης). Στοχεύει στην αποκατάσταση ενός παθολογικού φαινοτύπου, δηλαδή της εξωτερικής εμφάνισης και της βιοχημικής σύστασης ενός οργανισμού, με μία διεργασία η οποία περιλαμβάνει αλλαγή γενετικού υλικού στα κύτταρα του ιστού που πάσχει. Η διεξαγωγή της γονιδιακής θεραπείας εξαρτάται από τη γενετική βάση και την παθοφυσιολογία της ασθένειας. Αφορά ασθένειες που μπορεί να είναι κληρονομικές (μονογονιδιακές ασθένειες Μεντελικής κληρονομικότητας) ή μη-κληρονομικές (π.χ. καρκίνος, νόσος του Πάρκινσον) και σε κάθε περίπτωση η γονιδιακή μεταφορά γίνεται σε σωματικά κύτταρα και όχι σε γεννητικά.
Ορισμός
Η γονιδιακή θεραπεία αποτελεί μια σημαντική θεραπευτική προσέγγιση σε σοβαρές ασθένειες που φέρουν βλάβη σε γονίδια. Η βλάβη αυτή είναι κυρίως μετάλλαξη σε αζωτούχες βάσεις και όταν είναι κληρονομική εμφανίζεται σε μικρή ηλικία και τα παιδιά παρουσιάζουν διάφορα νοητικά και αναπτυξιακά προβλήματα. Υπάρχουν, επίσης, περιπτώσεις, όπως μερικές μορφές καρκίνου, που εμφανίζονται κατά τη διάρκεια της ζωής και δεν οφείλονται στην κληρονομικότητα. Ανάλογα με την ασθένεια εφαρμόζεται και άλλο είδος θεραπείας και οι παράμετροι που διαφοροποιούνται είναι το γονίδιο που πρέπει να εισαχθεί σε κάθε ασθένεια, ο τύπος των κυττάρων που στοχεύονται και το είδος του φορέα που θα χρησιμοποιηθεί.
Φορείς
Έχουν αναπτυχθεί πολλοί φορείς που χρησιμοποιούνται στη γονιδιακή θεραπεία με διαφορετικές δυνατότητες ο καθένας. Σε αυτούς συμπεριλαμβάνονται ιϊκά και μη ιϊκά συστήματα. Οι ιϊκοί φορείς εισάγονται και δρουν όλοι με παρόμοιο τρόπο, δηλαδή πολλαπλασιάζονται εις βάρος του ξενιστή, ενώ οι μη ιϊκοί, όπως το γυμνό DNA ή τα λιποσώματα, μεταφέρονται με φυσικούς και χημικούς τρόπους. Ανεξάρτητα από το ποιο θα χρησιμοποιηθεί, πρέπει να μην απειλεί σοβαρά την υγεία με φλεγμονές και μεταλλάξεις, να εξασφαλίζει τη μόνιμη έκφραση του φυσιολογικού γονιδίου στα απαιτούμενα επίπεδα και να είναι γενικότερα αποτελεσματικό.
Τύποι γονιδιακής θεραπείας
μικρογραφία|Ex vivo γονιδιακή θεραπεία|341x341εσ
Ex vivo γονιδιακή θεραπεία
Στην ex vivo γονιδιακή θεραπεία λαμβάνονται ορισμένα κύτταρα από τον πάσχοντα που ευθύνονται για την ασθένειά του και αυτά πολλαπλασιάζονται σε κυτταροκαλλιέργιες. Το φυσιολογικό γονίδιο ενσωματώνεται σε έναν ιικό φορέα, ο οποίος έχει καταστεί αβλαβής, και εισάγεται στα κύτταρα της κυτταροκαλλιέργιας. Τότε τα πλέον γενετικά τροποποιημένα κύτταρα εισάγονται με ενδοφλέβια ένεση στον πάσχοντα.
In vivo γονιδιακή θεραπεία
Στην in vivo γονιδιακή θεραπεία φυσιολογικά γονίδια ενσωματώνονται σε μόρια-φορείς (ή «έξυπνους» φορείς) που εισάγονται κατευθείαν στον οργανισμό του πάσχοντα.
Οι παραπάνω τεχνικές χρησιμοποιούνται για διαφορετικές γενετικές ασθένειες η καθεμία και εξαρτάται από τον ιστό που αυτές προσβάλουν. Για παράδειγμα, η τεχνική ex vivo χρησιμοποιείται για την αντιμετώπιση της ανεπάρκειας του ανοσοποιητικού συστήματος, ενώ η τεχνική in vivo χρησιμοποιείται για την αντιμετώπιση της κυστικής ίνωσης.
Προβλήματα γονιδιακής θεραπείας
Παρά τα αρκετά επιτεύγματα που σημειώθηκαν κατά την διάρκεια των δεκαετιών, η γονιδιακή θεραπεία έχει απασχολήσει την παγκόσμια επιστημονική κοινότητα από βιοηθική άποψη. Ενώ μπορεί θεωρητικά να θεραπεύσει κάθε ασθένεια, η εφαρμογή της είναι αρκετά περιορισμένη διότι έχει προβληματίσει με το πότε πρέπει να εφαρμόζεται, καθώς και αν η εφαρμογή της είναι ασφαλής λόγω των φορέων. Οι απόψεις στο θέμα διίστανται, αν και οι περισσότεροι καταλήγουν στο συμπέρασμα ότι είναι καλό να χρησιμοποιείται όταν η ασθένεια είναι ανίατη και δεν υπάρχει καμία άλλη λύση. Όσον αφορά τη χρήση των φορέων, παρόλο που αυτοί στις περιπτώσεις που είναι ιικοί καθίστανται αβλαβείς, έχουν μικρή πιθανότητα να προκαλέσουν παρενέργειες και σε ορισμένες περιπτώσεις καρκίνο. Επίσης χρησιμοποιώντας τη μέθοδο αυτή δεν αντικαθίσταται το μεταλλαγμένο γονίδιο, παρά ενσωματώνεται προσωρινά το φυσιολογικό αντίγραφο του γονιδίου στο γενετικό υλικό συγκεκριμένων κυττάρων. Επομένως καθίσταται αναγκαία η συνεχής επανάληψη της θεραπείας, όπως στα άτομα που πάσχουν από διαβήτη τύπου 1.
Για την γαμετική γονιδιακή θεραπεία, ο προβληματισμός είναι μεγαλύτερος αφού σε αυτή την περίπτωση τίθεται και το θέμα της ευγονικής. Με την αλματώδη, όμως, ανάπτυξη της επιστήμης, οι φορείς βελτιώνονται συνεχώς, όπως και οι τρόποι μεταφοράς τους, οπότε αναμένεται σύντομα η καθιέρωση της εφαρμογής της.
Πλάκα Ιωαννίνων
Η Πλάκα είναι ημιορεινό χωριό στη περιοχή των Βορείων Τζουμέρκων (Αθαμανικά Όρη) του νομού Ιωαννίνων σε υψόμετρο 280 μέτρα.
Γεωγραφικά στοιχεία - αξιοθέατα
Η Πλάκα βρίσκεται στα σύνορα του νομού Ιωαννίνων με το νομό Άρτας στις ανατολικές όχθες του Άραχθου ποταμού. Απέχει 46,5 χλμ. ΝΑ. από τα Ιωάννινα και 44 χλμ. Β.-ΒΑ. από την Άρτα.
αριστερά|μικρογραφία|Το γεφύρι της Πλάκας πριν την κατάρευση του 2015 Το σημαντικότερο αξιοθέατό της είναι το φημισμένο μονότοξο παραδοσιακό πέτρινο γεφύρι της Πλάκας. στον ποταμό Άραχθο, του οποίου το κεντρικό τόξο κατέρρευσε την 1η Φεβρουαρίου 2015, ύστερα από έντονες βροχοπτώσεις. Από το 1971 έχει κηρυχθεί έργο Τέχνης που χρήζει ειδική προστασία γιατί "είναι εκ των μεγαλυτέρων και ωραιοτέρων της Hπείρου, ανεγερθείσα τω 1868".
Σημαντικό επίσης θεωρείται το διώροφο πέτρινο κτίριο απλής λαϊκής αρχιτεκτονικής των αδελφών Κωστούλα, το οποίο έχει κηρυχθεί από το 1992 ως νεώτερο μνημείο.
Στα βόρεια του χωριού και κοντά στο δρόμο με την Παλαιομοχούστι είναι η ιερά μονή της Παναγίας της Μουχουστιώτισσας ή Μονή Πλάκας, που χρονολογείται στο δεύτερο μισό του 17ου αιώνα. Ανακαινίσθηκε το 1665 στο εσωτερικό του καθολικού υπάρχουν αξιόλογες τοιχογραφίες του 1680. Υπάρχουν ακόμα τοιχογραφίες στο νάρθηκα (του 1694) και ξυλόγλυπτο επίχρυσο τέμπλο.
Ιστορικά στοιχεία
Τον Ιούλιο του 1821, στην περιοχή της Πλάκας έγινε μεγάλη μάχη μεταξύ ελληνικών στρατευμάτων με αρχηγό τον Μάρκο Μπότσαρη και τουρκικών από τα Ιωάννινα, την Άρτα και την Πρέβεζα με αρχηγό τον Ρεσιτ Μεχμέτ Πασά Κιουταχή. Στη μάχη αυτή ηττήθηκαν οι Έλληνες και είχε σαν αποτέλεσμα να ματαιωθούν τα σχέδια απελευθέρωσης των χωριών του Σουλίου.
Οργανισμός Εξαγωγών Αραβικών Πετρελαιοπαραγωγών Χωρών
Ο Οργανισμός Εξαγωγών Αραβικών Πετρελαιοπαραγωγών Χωρών (ΟΕΑΠΧ) (Organization of Arab Petroleum Exporting Countries) είναι πολυκυβερνητικός οργανισμός με έδρα το Κουβέιτ, ο οποίος συντονίζει τις ενεργειακές πολιτικές μεταξύ των αραβικών εθνών που παράγουν πετρέλαιο. Πρωταρχικός στόχος του ΟΕΑΠΧ είναι η διασφάλιση της συνεργασίας πολλών μελών σε διάφορες πτυχές της οικονομικής δραστηριότητας εντός της βιομηχανίας πετρελαίου καθώς και η διατήρηση ισχυρών σχέσεων μεταξύ τους, να παρέχει νόμιμα μέσα για τη διατήρηση των ατομικών και συλλογικών προσπαθειών των μελών στον κλάδο, να ενώσει τις συνεχείς προσπάθειες για την προμήθεια πετρελαίου, να παρέχει πρόσβαση στις καταναλωτικές αγορές με δίκαιους και λογικούς όρους και να παρέχει συνθήκες, επαρκή κεφάλαια και εμπειρία επενδυτών στη βιομηχανία πετρελαίου.
Πλάκα Ιωαννίνων
Ιστορικά στοιχεία
Στην Πλάκα υπογράφηκε η συμφωνία της Κωνσταντινούπολης του 1881 που παραχωρούσε τις πρώην οθωμανοκρατούμενες περιοχές της Θεσσαλίας και το τμήμα του Νομού Άρτας, ανατολικά του Άραχθου στο τότε Βασίλειο της Ελλάδας. Βάσει αυτής ο Άραχθος και ο παραπόταμός του Καλαρρύτικος καθορίζονταν σαν σύνορα των δύο κρατών και δημιουργήθηκε δίπλα στη γέφυρα τελωνειακός σταθμός. .
Οργανισμός Εξαγωγών Αραβικών Πετρελαιοπαραγωγών Χωρών
Ιστορία
μικρογραφία| Χάρτης των μελών του ΟΕΑΠΧ και το καθεστώς τους το 2012, μετά το δημοψήφισμα ανεξαρτησίας του Νοτίου Σουδάν το 2011 Στις 9 Ιανουαρίου 1968, τρία από τα τότε – πιο συντηρητικά αραβικά πετρελαϊκά κράτη – το Κουβέιτ, η Λιβύη και η Σαουδική Αραβία – συμφώνησαν σε μια διάσκεψη στη Βηρυτό του Λιβάνου για να ιδρύσουν τον Οργανισμό Αραβικών Χωρών Εξαγωγής Πετρελαίου, με στόχο τον διαχωρισμό της παραγωγής και της πώλησης πετρελαίου από την πολιτική στον απόηχο του εμπάργκο πετρελαίου του 1967 ως απάντηση στον πόλεμο των έξι ημερών. Τέτοια χρήση του οικονομικού όπλου του εμπάργκο πετρελαίου στον αγώνα κατά του Ισραήλ είχε προταθεί τακτικά στα αραβικά συνέδρια πετρελαίου, αλλά χρειάστηκε ο πόλεμος των έξι ημερών για να συμβεί το εμπάργκο. Ωστόσο, η παραγωγή πετρελαίου της Σαουδικής Αραβίας αυξήθηκε κατά 9% εκείνο το έτος και το κύριο εμπάργκο διήρκεσε μόνο δέκα ημέρες και τερματίστηκε πλήρως από τη Διάσκεψη του Χαρτούμ.
Πλάκα Ιωαννίνων
Ιστορικά στοιχεία
Την περίοδο του εμφυλίου, τον Φεβρουάριο του 1944, στο τελωνείο/χάνι δίπλα στο γεφύρι, υπογράφεται η περίφημη συνθήκη ανακωχής Πλάκας - Μυρόφυλλου ανάμεσα στις αντιπροσωπείες του ΕΑΜ, ΕΔΕΣ και του ΕΚΚΑ. . Στις συζητήσεις παρευρέθηκαν ο Άρης Βελουχιώτης και ο Ναπολέων Ζέρβας. Κατά την αποχώρηση των Γερμανών το γεφύρι βομβαρδίστηκε σχεδόν στο κέντρο του, αλλά άντεξε και επισκευάστηκε.
Οργανισμός Εξαγωγών Αραβικών Πετρελαιοπαραγωγών Χωρών
Ιστορία
Ο ΟΕΑΠΧ προοριζόταν αρχικά  να είναι ένας συντηρητικός αραβικός πολιτικός οργανισμός που, περιορίζοντας την ένταξη σε χώρες των οποίων η κύρια εξαγωγή ήταν το πετρέλαιο, θα απέκλειε κυβερνήσεις που θεωρούνται ριζοσπαστικές – όπως αυτές της Αιγύπτου και της Αλγερίας. Αυτή η οργανωτική αποκλειστικότητα ενισχύθηκε από έναν πρόσθετο κανόνα στο καταστατικό του οργανισμού που απαιτούσε την έγκριση των τριών ιδρυτών όλων των νέων μελών. Ο αρχικός στόχος ήταν να ελεγχθεί το οικονομικό όπλο του πιθανού εμπάργκο πετρελαίου και να αποτραπεί η χρήση του που προκαλείται από τη λαϊκή συγκίνηση. Το Ιράκ αρχικά αρνήθηκε να ενταχθεί, προτιμώντας να εργαστεί υπό την ομπρέλα του Αραβικού Συνδέσμου, θεωρώντας τον ΟΕΑΠΧ πολύ συντηρητικό. Ομοίως, οι τρεις ιδρυτές θεώρησαν το Ιράκ πολύ ριζοσπαστικό για να είναι επιθυμητό ως μέλος. Ωστόσο, στις αρχές του 1972, το κριτήριο για την αποδοχή είχε αλλάξει στο πετρέλαιο να είναι μια σημαντική πηγή εσόδων (και όχι η κύρια πηγή) ενός υποψήφιου κράτους μέλους. και είχαν γίνει δεκτές η Αλγερία, το Ιράκ, η Συρία και η Αίγυπτος. Κατά συνέπεια, ο ΟΑΠΕΚ έγινε μια πολύ πιο ακτιβιστική οργάνωση, σε αντίθεση με την αρχική πρόθεση.
Πλάκα Ιωαννίνων
Διοικητικά - πληθυσμιακά στοιχεία
Ως οικισμός περιλαμβάνεται στην απογραφή επίσημα για πρώτη φορά το 1940 ως μέρος της κοινότητας Ραφταναίων. Σύμφωνα με το σχέδιο Καλλικράτης, μαζί με τα Βουνόρεια, τον Φράξο, το Μυλοκοπειό, το Παλαιομοχούστι, το Παλληκάρι, τη Μεγάλη Ράχη, τους Ραφταναίους, τη Ρούγα και τον Ζαλούχο αποτελούν τη τοπική κοινότητα Ραφταναίων που υπάγεται στη δημοτική ενότητα Πραμάντων του Δήμου Βορείων Τζουμέρκων και σύμφωνα με την απογραφή του 2011 έχει πληθυσμό 17 κατοίκους.
Οργανισμός Εξαγωγών Αραβικών Πετρελαιοπαραγωγών Χωρών
Ιστορία
Η πετρελαϊκή κρίση του 1973 ήταν ένα σημείο καμπής για τον οργανισμό. Τον Οκτώβριο εκείνου του έτους, οι δυνάμεις της Αιγύπτου και της Συρίας προσπάθησαν να συντρίψουν το κράτος του Ισραήλ σε μια επίθεση που αργότερα έγινε γνωστή ως Πόλεμος του Γιομ Κιπούρ. Στις 16 Οκτωβρίου, δέκα ημέρες μετά την έναρξη του πολέμου, το Κουβέιτ φιλοξένησε χωριστές συναντήσεις τόσο του ΟΑΠΕΚ όσο και των μελών του ΟΠΕΚ στον Περσικό Κόλπο, συμπεριλαμβανομένου του Ιράν. Ο ΟΑΠΕΚ αποφάσισε να μειώσει την παραγωγή πετρελαίου κατά 5% μηνιαίως "μέχρι να αποχωρήσουν πλήρως οι ισραηλινές δυνάμεις από όλα τα αραβικά εδάφη που κατέλαβαν στον πόλεμο του Ιουνίου 1967". Το εμπάργκο θα διαρκούσε για περίπου πέντε μήνες προτού αρθεί τον Μάρτιο του 1974 μετά από διαπραγματεύσεις στη Σύνοδο Κορυφής για το Πετρέλαιο της Ουάσιγκτον. Τα επακόλουθα του εμπάργκο θα παραμείνουν στην υπόλοιπη δεκαετία και μετά. Για τις χώρες εξαγωγής πετρελαίου, το εμπάργκο ήταν η πρώτη εμπειρία μόχλευσης της συλλογικής τους παραγωγής για πολιτικά οφέλη. Ορισμένα από τα κράτη μέλη θα χρησιμοποιούσαν αυτή την αίσθηση ελέγχου για να επαναδιαπραγματευτούν τις συμβάσεις που είχαν συνάψει με τις εταιρείες που είχαν ανακαλύψει και εκμεταλλευτεί τους πόρους τους. Τα πολύ αυξημένα έσοδα θα αποδεικνύονταν εθιστικά και ένα ενοποιημένο εμπάργκο πετρελαίου του ΟΑΠΕΚ δεν ήταν ποτέ ξανά δυνατό.
Πλάκα Ιωαννίνων
Διοικητικά - πληθυσμιακά στοιχεία
Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ιωαννίνων Κατηγορία:Δήμος Βορείων Τζουμέρκων
Οργανισμός Εξαγωγών Αραβικών Πετρελαιοπαραγωγών Χωρών
Ιστορία
Το 1982, το Αραβικό Συνέδριο Πετρελαίου του Αραβικού Συνδέσμου (ιδρύθηκε το 1959) συγχωνεύτηκε στην Αραβική Ενεργειακή Διάσκεψη του ΟΕΑΠΧ (ιδρύθηκε το 1979), η οποία συνέχισε να συνεδριάζει περιοδικά τουλάχιστον έως το 2014
Ο ΟΕΑΠΧ θεωρείται  ως περιφερειακός, εξειδικευμένος διεθνής οργανισμός που εστιάζει στην οργάνωση συνεργασίας για την ανάπτυξη πετρελαίου, τα συλλογικά έργα και την περιφερειακή ολοκλήρωση.